Shans i Dytë për njerëzit dhe materialet 
Një organizatë jofitimprurëse mbledh dhe rishet materiale të ndërtesave që pritet të shkatërrohen
Një organizatë jofitimprurëse në Baltimorë, të shtetit të Marylandit, mbledh dhe rishet materiale nga ndërtesat që planifikohen të shkatërrohen. Për të kryer punën, kompania punëson dhe trajnon anëtarë në vështirësi të komunitetit, duke i dhënë një shans të dytë si njerëzve, ashtu dhe materialeve. Clarence White ka një shans për një jetë të re. Ai është punësuar dhe trajnuar për të nxjerrë të gjitha materialet që mund të përdoren sërish nga kjo shtëpi prej druri, pranë Uashingtonit, para se ajo të rrënohet. Para kësaj përvoje, ky baba 29-vjeçar nuk kishte pasur kurrë një punë të vërtetë më parë. Ai kishte qenë në burg dhe nuk kishte shpresa të mëdha për të ardhmen e tij. Por Clarence White thotë se ka gjetur shpëtim tek organizata jo-fitimprurëse Shansi i Dytë, e cila i jep njerëzve si ai një mundësi për të rindërtuar jetën. Manaxheri i projektit Jim Russell thotë se njerëz si Clarence thjesht kanë nevojë për pak ndihmë. Këtu, punëtorët po mësojnë se si të heqin në mënyrë të sigurtë dhe të shpejtë pjesët prej druri dhe prej guri, dhe se si të çmontojnë kuzhinën dhe banjën. Materiali i grumbulluar më pas shkon në magazinën e orgnizatës Shansi i Dytë në Baltimore, të Marylandit. Këtu, parketet prej druri dhe dyert e shtëpisë, si dhe pajisje higjeno-sanitare së bashku me kuzhinën, llambadarët, antikat dhe sende të tjera vogla do t’u shiten me çmime të ulëta njerëzve që kërkojnë të rinovojnë ndonjë dhomë apo që duan të ndërtojnë një shtëpi të re. Shitjet ndihmojë në financimin e programit për trajnimin për punë. Mark Foster, është themeluesi dhe presidenti i organizatës, e cila ka trajnuar dhjetëra burra, që prej fillimit të saj në vitin 2003. Ashtu si shtëpia e vjetër prej druri do të rrënohet për t’i lënë vend një shtëpie të re, ashtu dhe Clarence White dëshiron të ndërtojë mbi themelet e jetës së tij të re.